als_Latn dik_Latn sag_Latn
Për habinë e të gjithëve, që pas momentit kur u bë nënë, Tuna ka ndryshuar… edhe me fansat dhe jetën e saj publike.
Të qenit gjithmonë mjaft e tërhequr dhe hermetike për jetën private, me detaje të pakta dhe kujdes maksimal për ta mbajtur çdo gjë personale vetëm për vete, ka qenë karakteristikë e hershme e këngëtares shqiptare nga Maqedonia. Por ajo kohë, tashmë ka kaluar.
Nëse të gjithë mendonin se me ardhjen në jetë të Tianit, Tuna do të kujdesej edhe më shumë për ta mbajtur larg vëmendjes mediatike të birin, në fakt ndodhi krejt e kundërta. Për habinë e të gjithëve, Tiani jo vetëm është bërë miku ynë i ri, por mami Tuna ka shkuar edhe më tej. Tashmë, Tian ka një profil të vetin në Instagram.
Ok, ai nuk është akoma në gjendje ta menaxhojë dhe as nuk e di ç’do të thotë të jesh i famshëm në Instagram, por derisa të vijë dita kur ai të njohë emrin që mban dhe llogarinë personale, Tuna dhe Patrisi do të postojnë aty momentet më të bukura të vogëlushit që ka vetëm një muaj që ka ardhur në jetë.
Kështu, Tuna do të shuajë kuriozitetin e të gjithëve për Tanin, i cili do të rritet bashkë me numrin e fansave që, me siguri do t’i shtohen dita-ditës…
Për të ndihmuar Tianin të shtojë sa më shumë fansa, është i gatshëm edhe babi Patrisi, i cili ka filluar të postojë të gjitha mimikat e vogëlushit.
Megjithatë, kujdes! Tian e ka profilin privat, kështu që nëse doni të shikoni më shumë buzëqeshje nga ai, bëjini një kërkesë dhe lutuni t’ju pranojë!
als_Latn als_Latn als_Latn als_Latn als_Latn als_Latn als_Latn